CELEX: 32015R1205
Language: et
Date: 2015-07-23 00:00:00
Title: Komisjoni rakendusmäärus (EL) 2015/1205, 23. juuli 2015, millega muudetakse rakendusmäärust (EL) nr 743/2013, millega kehtestatakse kaitsemeetmed inimtoiduks ette nähtud kahepoolmeliste molluskite impordi kohta Türgist, selle kohaldamisaja osas (EMPs kohaldatav tekst)

24.7.2015   
            
            
               ET
            
            
               Euroopa Liidu Teataja
            
            
               L 196/2
            
         KOMISJONI RAKENDUSMÄÄRUS (EL) 2015/1205,
   23. juuli 2015,
   millega muudetakse rakendusmäärust (EL) nr 743/2013, millega kehtestatakse kaitsemeetmed inimtoiduks ette nähtud kahepoolmeliste molluskite impordi kohta Türgist, selle kohaldamisaja osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 22 lõiget 6,
   ning arvestades järgmist:
   
               (1)
            
            
               Komisjoni rakendusmäärus (EL) nr 743/2013 (2) võeti vastu, kuna komisjoni audititalituse ja Toidu- ja Veterinaarameti auditite käigus avastati Türgis puudusi liitu eksportimiseks ette nähtud kahepoolmeliste molluskite tootmise ametliku kontrolli tegemises ja liikmesriigid teatasid nõuetele mittevastavatest Türgi päritoluga kahepoolmeliste molluskite saadetistest, mis ei vastanud Euroopa Liidu mikrobioloogilistele standarditele.
            
         
               (2)
            
            
               Türgi pädevad asutused esitasid teavet parandusmeetmete kohta, mis on algatatud liitu eksportimiseks ette nähtud kahepoolmeliste molluskite kontrollisüsteemis tuvastatud puuduste parandamiseks. Kuna Toidu- ja Veterinaarameti auditite käigus tuvastatud puudused on märkimisväärsed, tuleb enne meetmete tühistamist korraldada seal järelaudit. Lisaks on liikmesriigid teatanud teatavatest juhtumitest, kui liitu sisenemise piirikontrollipunktis kontrollimiseks esitatud kahepoolmelised molluskid ei vasta mikrobioloogilistele nõuetele.
            
         
               (3)
            
            
               Seepärast tuleks rakendusmääruse (EL) nr 743/2013 kohaldamisaega vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 743/2013 artikli 5 teises lõigus asendatakse kuupäev „4. august 2015” kuupäevaga „31. detsember 2016”.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 24, 30.1.1998, lk 9.
   
      (2)  Komisjoni rakendusmäärus (EL) nr 743/2013, 31. juuli 2013, millega kehtestatakse kaitsemeetmed inimtoiduks ette nähtud kahepoolmeliste molluskite impordi kohta Türgist (ELT L 205, 1.8.2013, lk 1).